A TANÁCS 1734/2005/EK, EURATOM RENDELETE
(2005. október 17.)
a Tanácsok 6/66/Euratom, 121/66/EGK rendeletének, a Tanácsok 7/66/Euratom, 122/66/EGK rendeletének és a Tanácsok 174/65/EGK, 14/65/Euratom rendeletének hatályon kívül helyezéséről
AZ EURÓPAI UNIÓ TANÁCSA,
tekintettel az Európai Közösségek tisztviselőinek a 259/68/EGK, Euratom, ESZAK rendeletben (1) meghatározott és legutóbb a 31/2005/EK, Euratom rendelettel (2) módosított személyzeti szabályzatára, valamint egyéb alkalmazottainak alkalmazási feltételeire,
tekintettel a Bizottság javaslatára,
tekintettel a Személyzeti Szabályzati Bizottság véleményére,
mivel:
(1)
A Tanácsok a lakásbérleti támogatás fizetésére jogosító helyek jegyzékéről, a támogatás legmagasabb összegéről és a támogatás nyújtásának szabályairól szóló, 1966. július 28-i 6/66/Euratom, 121/66/EGK rendelete (3) meghatározza a személyzeti szabályzat VII. melléklete 14a. cikke végrehajtásának szabályait. E cikket az Európai Közösségek tisztviselői személyzeti szabályzatának, valamint a Közösségek egyéb alkalmazottai alkalmazási feltételeinek módosításáról szóló, 2004. március 22-i 723/2004/EK, Euratom tanácsi rendelet (4) hatályon kívül helyezte.
(2)
A Tanácsok a közlekedési támogatás fizetésére jogosító helyek jegyzékéről, a támogatás legmagasabb összegéről és nyújtásának szabályairól szóló,1966. július 28-i 7/66/Euratom, 122/66/EGK rendelete (5) a személyzeti szabályzat VII. mellékletének 14b. cikkében előírt, a közlekedési támogatás fizetése juttatásának végrehajtási szabályaira vonatkozik. Ezt a cikket a 723/2004/EK, Euratom rendelet szintén hatályon kívül helyezte.
(3)
A Tanácsok a Közösségek tisztviselőinek személyzeti szabályzatában előírt biztosításmatematikai értékek kiszámítására használt, halálozási és fogyatékossági táblázatok és a várható illetménynövekedések megállapításáról szóló, 1965. december 28-i 174/65/EGK, 14/65/Euratom rendelete (6) a személyzeti szabályzat VIII. melléklete 39. cikke végrehajtásának biztosítására vonatkozik, és ezt a 723/2004//EK, Euratom rendelet szintén hatályon kívül helyezte.
(4)
Az egyértelműség és a jogbiztonság érdekében az említett, tárgytalanná vált rendeleteket kifejezetten hatályon kívül kell helyezni,
ELFOGADTA EZT A RENDELETET:
1. cikk
A 6/66/Euratom, a 121/66/EGK, a 7/66/Euratom, a 122/66/EGK és a 174/65/EGK, 14/65/Euratom rendelet ezennel hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Luxembourgban, 2005. október 17-én.